Public procurement notice: Prior Information Notice Without Call For Competition
Published: 2019-02-26
Buyer: Oulun kaupunki
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämän tietopyynnön tarkoituksena on hankkia kiinnostuneilta ja potentiaalisilta toimittajilta sekä TKI -toimijoilta lisätietoja olemassa olevista ja tulevista ratkaisuista. Oulun kaupungin tavoitteena on luoda sähköinen alusta ja sähköiset palvelut, jotka mahdollistavat asiakkaiden sähköisen asioinnin tarjoamisen 24/7 ”yhden luukun”-periaatteella monikanavaisesti ja monituottajamallilla. Ratkaisuna voisi olla innovaatiokumppanuuteen perustuva yhteistyö, jossa keskenään verkostoituneet toimijat etsivät erilaisiin tarpeisiin mukautuvia ratkaisuja yhteistyössä kaupungin kanssa. Kaupunki pidättää oikeuden kutsua tietopyyntöön vastanneita erillisiin toimittajakohtaisiin esittelytilaisuuksiin. Saatujen vastausten, toimijoiden kanssa käytyjen keskustelujen ja lisätietojen perusteella kaupunki jatkaa hankinnan valmistelua. Esittelytilaisuuksiin tai muuhun tekniseen vuoropuheluun osallistuminen ei sido vastaajia eikä ole edellytyksenä mahdolliseen tarjouskilpailuun osallistumiselle.
Hanke poikkeaa aiemmista Suomessa toteutetuista Chatbot-hankkeista siinä, että tässä haetaan Chatbot-ratkaisua, jossa aidosti hyödynnettäisiin jo olemassa olevaa teknologiaa integroimalla erilaisia työvälineitä Chatbotin hyödynnettäväksi, yhteistyötä julkisen sektorin toimijoiden, yhteistyötä valtion toimijoiden, tutkimusyhteistyötä oppilaitosten kanssa, yhteistyötä mm. jo käynnistyneiden kehityshankkeiden kanssa ja useiden yritysten omaa osaamista ja uusia innovaatioita. OuluBotin eri osa-alueita/toimintoja kehitetään yhteistyössä mahdollisesti useamman toimijan kesken. Jos yrityksellänne on jo osaamista johonkin osa-alueeseen liittyen tai kiinnostusta osallistua kehitystyöhön yhteistyössä muiden toimijoiden kanssa, niin voitte osoittaa kiinnostuksenne vain tiettyyn tai useampaan osa-alueeseen.
Chatbot on tekoälyä hyödyntävä robotti, jonka tehtävänä on toimia ”yhden luukun” -periaatteen mukaisena kuntalaisen ensisijaisena kontaktipisteenä. Tavoitteena on luoda perinteisiä Chatbot-robotteja huomattavasti kyvykkäämpi/laadukkaampi tieto- ja sisältöturvallinen virtuaaliassistentti, joka kykenee aidosti vuorovaikutteiseen personoituun keskusteluun asiakkaan kanssa (ei esim. hae tietoa etukäteen tallennetuista kysymys-vastaustietokannoista), voi toimia puhelinvaihteena, hyödyntää kirjoitetun tekstin lisäksi puheteknologiaa, osaa hyödyntää kuvan tunnistusta, paikannusteknologiaa ja kieliteknologiaa (automaattisten kääntäjien hyödyntäminen). Lisäksi Chatbot on liitettävissä erilaisiin käyttöympäristöihin/-järjestelmiin, voidaan käyttää tietokoneella tai erilaisilla mobiililaitteilla, kykenee hyödyntämään API-tekniikkaa ohjatusti tiedon hakemisessa myös avoimesta datasta tai toimijoiden sisäisistä tietokannoista, ”verkostoitumaan” muiden toimijoiden Chatbottien kanssa (eli hyödyntämään niiden osaamista tai siirtämään asiakkaan ja hänen kanssaan käydyn keskustelun toisen Chatbotin hoidettavaksi) ja käyttämään tarvittaessa Suomi.fi-tunnistautumista asiakkaan palvelutilanteissa, jotka edellyttävät asiakkaan tunnistamista. Tavoitteena on selvittää tekoälyn hyödyntämistä myös muussa julkisen sektorin toiminnassa.
1. Teknologisesti innovatiivinen Chatbot-alusta, joka on monistettavissa erilaisiin käyttöympäristöihin ja on alueellisesti eri organisaatioiden sekä yritysten hyödynnettävissä. Yhteinen alusta, tekninen toteutus ja ”pelivälineet” sekä sähköisissä palveluissa mahdollisuus tuottaa palvelua paikkariippumattomasti 24/7. Chatbot, joka on käytettävissä erilaisissa sähköisissä palvelukanavissa ja erilaisilla laitteilla käyttöjärjestelmäriippumattomasti (älypuhelin, tabletti, tietokone, älytv, jne.).
2. Yleisneuvonnan Chatbot, joka osaa vastata kielestä riippumattomasti asiakkaan kysymyksiin ja tarvittaessa osaa kysyä asiakkaalta lisätarkennuksia, jotta se osaisi ohjata asiakkaan oikeaan sähköiseen palveluun tai vastata asiakkaan kysymyksiin. Tarvittaessa Chatbot voi ohjata asiakkaan ja hänen kanssaan käydyn keskustelun suoraan asiakaspalvelijan chattiin tai toisen organisaation/toimijan/ yrityksen Chatbotille tai asiakaspalvelijalle. Chatbot voi toimia myös ”puhelinvaihteena” eli Chatbot tunnistaa puhetta (myös suomen kielen ymmärtävä tekoäly) ja osaa ohjata asiakkaan oikeaan palveluun. 3. Chatbot, joka kykenee aidosti vuorovaikutteiseen personoituun keskusteluun asiakkaan kanssa.
5. Uusien paikallisten/alueellisten sähköisten palveluiden ja palvelupolkujen luominen yhteistyössä työntekijöiden, asiakkaiden, yritysten, 3. sektorin, lähikuntien ja valtion toimijoiden kesken.
6. ”Sähköisten palveluiden luominen oikeasti ihmislähtöisiksi sähköisiksi palveluiksi, ei vain nykytoiminnan sähköistäminen”.
Kaupunki järjestää 15.3.2019 klo 12:00 yhteisen hankkeen esittelytilaisuuden Torikatu10/Asemakatu 5, Oulu, johon kaikki kiinnostuneet toimittajat ja TKI toimijat ovat tervetulleita. Tietopyyntöön vastaajilla ei ole oikeutta saada korvausta ko. tilaisuuteen osallistumisesta. Ilmoittautumiset (max. 2 hlöä/yritys): OuluBot@ouka.fi 28.2.2019 klo 12:00 mennessä. Tietopyyntöön annetut vastaukset eivät ole julkisia, eivätkä sido vastaajia. Vastaajilla ei ole oikeutta saada korvausta vastausten tekemisestä. Vastaukset tulee olla suomen kielellä ja mahdollisten liiteasiakirjojen suomenkielisiä. Tekniset kuvaukset voivat olla englanniksi. Pyydämme merkitsemään liikesalaisuuksia sisältävät dokumentit sanalla LIIKESALAISUUS. Materiaali pyydetään lähettämään ensisijaisesti sähköisenä (muistitikulla) ja toimittamaan 29.3.2019 klo 15:00 mennessä osoitteeseen: Oulun kaupungin kirjaamo, PL 27, 90015 Oulun kaupunki. Kuoreen merkintä ”Tietopyyntö, OuluBot”.